EkBass/fiwiki-20250220-pages-articles huggingface dataset:
Villafranca-vaihe

Villafranca-vaihe oli nisäkäsfossiilien perusteella määritelty geologinen ajanjakso noin 3–1 miljoonaa vuotta sitten plioseenikauden lopussa ja pleistoseenikauden alussa Euroopassa. Se on saanut nimensä luoteisitalialaisen kylän Villafranca d'Astin kylän mukaan. Villafranca-vaiheessa kehittyi nopeasti useita uusia nisäkäslajeja. Vaihe on merkittävä myös siksi, että silloin elivät varhaisimmat sellaiset hominidit, joista myöhemmin kehittyi nykyihminen (Homo sapiens). ==Katso myös== *Megafauna == Lähteet == == Aiheesta muualla == * Villafranchian: the long story of a Plio-Pleistocene European large mammal biochronologic unit * http://www.senckenberg.de/fis/doc/abstracts/37_Kahlke.pdf * Changes in the late villafranchian mammal assemblages (from Farneta to Pirro FUs, Early Pleistocene) of Italy Luokka:Kenotsooinen maailmankausi Luokka:Pleistoseeni Luokka:Paleontologia
Portuguesa

Portuguesa viittaa seuraaviin asioihin: * "A Portuguesa", Portugalin kansallislaulu * Portuguesa, Venezuelan osavaltio * Portuguesa, kaupunki Rio de Janeiron osavaltiossa Brasiliassa.
Kiinanalligaattori

Kiinanalligaattori (Alligator sinensis) on huonosti tunnettu ja harvinainen laji. Se elää Jangtse-joen alajuoksulla Kiinassa. == Koko ja ulkonäkö == Kiinanalligaattori kasvaa yleensä korkeintaan kaksimetriseksi, mutta vankeudessa se on kasvanut jopa nelimetriseksi. Kiinanalligaattori muistuttaa hyvin paljon mississippinalligaattoria, ja kuuluu samaan sukuun. Kiinanalligaattorin ruumis on litteä ja sen leuat ovat voimakkaat, mutta melko lyhyet. Pää on verraten pieni ruumiin kokoon nähden. Päässä on silmien yläpuolella samantapaiset sarveislevyt, kuten monilla kaimaaneilla. Häntä on lyhyt. Jalat ovat pienehköt ja niistä puuttuu varpaita yhdistävä räpyläpoimu. Kiinanalligaattori liikkuu maalla kömpelösti. Väritykseltään laji on selkäpuolelta mustanvihertävä ja vatsassa saattaa olla vaaleita tai harmaita raitoja. Nuorilla alligaattoreilla on keltaisia ja mustia täpliä, ja niiden ruumiin poikki kulkee keltaisia raitoja, joita vartalon alueella on viisi ja pyrstössä kahdeksan. == Levinneisyys ja elinympäristö == Kiinanalligaattoria tavataan vain Jangtse-joen alajuoksun laaksoalueella lähellä Shanghaita. Se elää soilla, järvillä ja hitaasti virtaavissa jokialueilla ja pienissä joissa. Alueella on talvella niin kylmää, että laji viettää suuren osan vuodesta talvihorroksessa. Kiinanalligaattoreita on luonnossa enää alle 200 ja laji on äärimmäisen uhanalainen. Useimmat kiinanalligaattorit elävätkin jo vankeudessa. Laji on rauhoitettu. == Ravinto == Kiinanalligaattori saalistaa yleensä öisin. Saaliseläimet ovat pääasiassa kotiloita, simpukoita ja kaloja, mutta tilaisuuden tullen ne nappaavat myös muita eläimiä kuten rottia, kilpikonnia ja ankkoja. Lajin ei tiedetä hyökänneen ihmisen kimppuun. == Lisääntyminen == Kiinanalligaattorinaaraat rakentavat pesänsä muutaman metrin päähän vesirajasta, puiden varjoon. Pesäkeko koostuu kuolleista lehdistä, pohjamudasta ja muusta orgaanisesta aineksesta. Takaraajoillaan naaras kaivaa pesän huipulle syvennyksen, johon se munii 20–40 munaa. Sen jälkeen se peittää munat ja vartioi niitä pesärosvoilta. Naaras lepää usein pesän luona pitäen päätään ja kaulaansa pesään nojaten, välillä se pulahtaa veteen ja kastelee pesän, jolloin munat säilyttävät kehitykselleen tarpeellisen kosteuden ja lämpötilan. Kuoriuduttuaan poikaset suuntaavat veteen valon ja kosteuden ohjaamina. Poikaset tulevat sukukypsiksi 5–7-vuotiaina. Ne kasvavat nuorina nopeasti. Ne elävät luonnossa korkeintaan 50 vuotta ja vankeudessa 70 vuotta. == Lähteet == * * * === Viitteet === Luokka:Alligaattorit Luokka:Uhanalaiset matelijat Luokka:Äärimmäisen uhanalaiset lajit
Orestes Kindelán

Orestes Kindelán (s. 1. marraskuuta 1964 Palma Soriano) on kuubalainen baseballpelaaja. Hän voitti Kuuban joukkueessa mitalin kolmissa ensimmäisissä olympialaisissa, joissa baseball oli virallisena lajina mukana. Vuosien 1992 ja 1996 kisoissa hän oli voittamassa kultaa ja 2000 hopeaa. Maailmancupissa Kindelán oli mukana voittamassa kultaa 1998 ja 2001. Vuonna 2002 38-vuotiaana Kindelán aloitti ammattilaisuran Japanin liigassa Shidaxin joukkueessa. == Aiheesta muualla == * Luokka:Kuubalaiset baseballpelaajat Luokka:Kuubalaiset olympiavoittajat Luokka:Vuonna 1964 syntyneet Luokka:Elävät henkilöt
Yo-Yo

Yo-Yo (oik. Yolanda Whittaker, s. 4. elokuuta 1971) on yhdysvaltalainen rap- artisti, joka tunnettiin pääasiassa hip hop -fanien ja musiikkikriitikoiden keskuudessa 1990-luvun aikana. Yo-Yo oli vierailevana artistina Ice Cuben albumilla AmeriKKKa's Most Wanted vuonna 1990. Hänen debyyttialbuminsa oli vuonna 1991 julkaistu Make Way for the Motherlode. Albumin suosituin kappale oli You Can't Play With My Yo-Yo, joka tehtiin yhteistyössä Ice Cuben kanssa. Vuonna 1992 julkaistu albumi Black Pearl sai hyvän vastaanoton kriitikoilta. Se keskittyi positiivisiin ajatuksiin ja nosti aiheen vastakohdaksi gangsta rap -tyylille. Yo-Yo äänitti ja julkaisi lisää hittejä, kuten vuonna 1993 julkaistun kappaleen You Better Ask Somebody. Vuonna 1993 julkaistiin myös albumi Total Control. Vuonna 1998 Yo-Yo sai valmiiksi hänen viidennen ja viimeisimmän albuminsa nimeltä Ebony, mutta sitä ei koskaan julkaistu. == Lähteet == == Aiheesta muualla == * Yo-yon biografia Luokka:Yhdysvaltalaiset hip hop -artistit Luokka:Vuonna 1971 syntyneet Luokka:Elävät henkilöt
Endre Ady

Endre Ady (22. marraskuuta 1877 Érmindszent – 27. tammikuuta 1919 Budapest) oli yksi Unkarin merkittävimmistä runoilijoista. 1900-luvun alussa, kun muut nuoret unkarilaiset runoilijat seurasivat Sándor Petőfia ja jäljittelivät kansanrunouden tyyliä ja poljentoa, Ady toi modernin runouden tuulia unkariin. Myös Adyn ensimmäisissä kirjoissa näkyy Petőfin vaikutus selvänä. Myöhemmin Ady sai vaikutteita Baudelairelta ja Verlainelta. Ady tunnetaan parhaiten rohkeista eroottisista runoistaan, mutta hän kirjoitti myös uskonnollisia ja vallankumouksellisia runoja. Hänen ilmaisunsa oli muodoltaan, kieleltään ja sisällöltään radikaalia, ja siinä sekoittuivat erotiikka, politiikka, raamatullinen tyyli ja maailmanlopun näyt. Adya on verrattu aikalaiseensa Eino Leinoon muun muassa kansanlaulujen rytmiikan käytön takia. == Suomennetut teokset == * Eliaan vaunuissa: runoja (valikoima) (1977, Kirjapaja; suom. Anna-Maija Raittila; ISBN 951-621-186-0) * Endre Ady 1877–1919 (valikoima) ([1977], Kulttuurisuhteiden instituutti; suom. Arvo Turtiainen) * Lensi riikinkukko: Endre Adyn runoja suomeksi (valikoima) (1978, SKS; toim. Hannu Launonen & Tamás Márk; ISBN 951-717-144-7) Adyn runoja on julkaistu suomennoksina lehdissä. Lisäksi Adyn runoja on julkaistu seuraavissa antologioissa:: * Vapauden tulet, 1952, Kansankulttuuri; toim. Arvo Turtiainen * Unkarin lyyra. Unkarilaista lyriikkaa keskiajasta nykyaikaan, 1970, SKS; toim. ja suom. Toivo Lyy * Tuhat laulujen vuotta, 1974, WSOY; toim. Aale Tynni; uusittu ja täydennetty laitos; ISBN 951-0-06216-2 * Taivas irtosi maasta: unkarilaista lyriikkaa 1900-luvulta, suom. ja toim. Anna-Maija Raittila, alkusanat Lajos Szopori Nagy; Helsinki: Kirjayhtymä 1986 ISBN 951-26-2626-8 == Lähteet == ==Aiheesta muualla== * Päivittyvä luettelo Endre Adyn suomennetuista runoista. Lahden kaupunginkirjaston runotietokanta Luokka:Unkarilaiset runoilijat Luokka:Vuonna 1877 syntyneet Luokka:Vuonna 1919 kuolleet
Autuansaari

Autuansaari () on historiallinen kaupunginosa ja kunnallishallintoalue Pietarin kaupungin Kirovin piirissä Venäjällä. Se sijaitsee kaupungin keskustan lounaisosassa. Paikalla on sijainnut keskiaikainen Lahden suurkylä, joka vuoden 1499/1500 Novgorodin Vatjan viidenneksen verokirjassa mainitaan nimellä Lahta u morja (suomeksi Lahti meren rannalla) erotuksena pohjoisemmasta Lahden kylästä. 1600-luvun loppupuolella kylän nimeksi tuli Auhtua, joka perustuu maaperän laatua kuvaavaan sanaan auhta ’hiekkaperäinen, kuohkea’. Asukkaina oli ortodoksisia inkerikkoja ja Suomesta siirtyneitä inkeriläisiä. Myöhemmin Autuansaaren suomalaiset kuuluivat Pyhän Marian seurakuntaan. 1800–1900-lukujen vaiheessa Autuansaari oli Pietarin teollista laitakaupunkia. Suurin osa asukkaista työskenteli Putilovin eli nykyisessä Kirovin tehtaassa. Alueen uudelleenrakentaminen alkoi 1920-luvulla. Vuosina 1937–1941 rakennettiin Statšekin prospektin ja Krasnoputilovskaja-kadun välinen asuinalue. Leningradin piirityksen aikana rintamalinja kulki kaupunginosan eteläpuolitse. Asuntorakentamista jatkettiin 1940-luvun lopulla. Vuonna 1955 avattiin Avtovon metroasema. ==Lähteet== ==Aiheesta muualla== * Autuansaari Pietari-tietosanakirjassa Luokka:Pietarin Pyhän Marian seurakunnan kylät Luokka:Kirovin piiri Luokka:Pietarin historialliset kaupunginosat
Magnetohydrodynamiikka

Magnetohydrodynamiikka (MHD) on tieteenala, joka tutkii sähköä johtavien nesteiden dynamiikkaa. Tällaisia nesteitä ovat esimerkiksi plasma, nestemäinen metalli ja suolavesi. Sana magnetohydrodynamiikka on johdettu sanoista magneettikenttä (magneto), neste (hydro) ja liike (dynamiikka). Alan tutkimuksen aloitti Hannes AlfvénAlfven, H., "Existence of electromagnetic- hydrodynamic waves" (1942) Nature, Vol. 150, pp. 405, joka sai työstään Nobelin fysiikanpalkinnon 1970. Magnetohydrodynamiikkaa kuvaavat yhtälöt ovat yhdistelmiä Navier-Stokesin nesteiden dynamiikkaa kuvaavista yhtälöistä ja Maxwellin sähkömagnetismia kuvaavista yhtälöistä. Perinteinen magnetohydrodynamiikka kuvaa plasmaa yksikomponenttisena sähkömagneettisena nesteenä. Yhtenä tärkeänä tutkimuksessa on kehittää mahdollisimman hyviä johteita, joilla olisi vastus mahdollisimman alhainen. Tähtitieteessä MHD on tuttu, koska on esitetty, että jopa 99% tai ylikin maailmankaikkeuden aineesta olisi plasmaa. == Katso myös == * Magnetohydrodynaaminen propulsio ==Lähteet== Luokka:Virtausdynamiikka Luokka:Plasmafysiikka ru:Электродинамика сплошных сред
Petr Hrbek

Petr Hrbek (s. 3. huhtikuuta 1969 Praha, Tšekkoslovakia) on tšekkiläinen jääkiekkoilija. Pelipaikaltaan hän oli laitahyökkääjä. == Ura == Hrbek aloitti uransa Tšekkoslovakian liigassa Sparta Prahassa kaudella 1988–1989. Seuraavan kauden hän pelasi Dukla Jihlavassa, kunnes palasi Sparta Prahaan kausiksi 1990–1992. Detroit Red Wings varasi hänet NHL:ään 1988 varaustilaisuuden kolmannella kierroksella numerolla 59. Hän siirtyi Pohjois-Amerikkaan syksyllä 1992 ja pelasi AHL-joukkue Adirondack Red Wingsissä, mutta siirtyi kesken kauden takaisin Sparta Prahaan. Seuraavalla kaudella hän siirtyi kesken kauden Saksan Star Bulls Rosenheimiin, jossa pelasi loppukauden lisäksi myös kauden 1994–1995. Kaudet 1995–2001 Hrbek pelasi Tšekin Extraliigaa Sparta Prahassa ja HC Chemopetrol Litvinovissa. Kaudella 2001–2002 hän pelasi Ruotsin ja Saksan toiseksi korkeimmilla sarjatasoilla. Seuraavaksi kaudeksi hän palasi Extraliigaan HC Havirov Panthersiin. Vuodesta 2003 lähtien hän on pelannut Saksan neljänneksi korkeimmalla sarjatasolla. Maajoukkueurallaan Hrbek edusti Tšekkoslovakiaa vuoden 1992 MM-kisoissa sekä talviolympialaisissa. Molemmista kisoista tuloksena oli pronssia. Hrbek valittiin 1992 MM-kisojen tähdistökentälliseen. Tšekin paidassa hän pelasi 1993 MM-kisoissa, joissa saavutuksena oli taas pronssi, sekä 1994 talviolympialaisissa, missä Tšekki sijoittui viidenneksi. ==Aiheesta muualla== * * Luokka:Tšekkoslovakialaiset jääkiekkoilijat Luokka:Tšekkoslovakialaiset olympiamitalistit Luokka:Tšekkiläiset jääkiekkoilijat Luokka:Vuonna 1969 syntyneet Luokka:Elävät henkilöt
WAV

WAV (tai WAVE) on tiedostomuoto jota käytetään äänen tallentamiseen. Se on Microsoftin ja IBM:n käyttämä audioformaatti, joka käyttää RIFF säiliötä tallentamaan pakkaamatonta PCM- tai LPCM-audiota. WAVE-muotoa ei käytetä yleensä pitempien äänien tallentamiseen, koska pakkaavat formaatit kuten MP3, OGG ja FLAC mahdollistavat pienemmät tiedostot, jotka vaativat vähemmän tallennuskapasiteettia ja helpomman siirron. WAVE-tiedosto ei voi olla myöskään neljää gigatavua suurempi. == Tiedostomuoto == WAVE voi sisältää ääntä eri kanavamäärillä, eri näytteenottotaajuuksilla ja näytteen leveys (bittien määrä) voi olla eri. Tiedoston aloittavan lohkon tunniste on `RIFF` ja sisällön aloittavan lohkon tunniste on `WAVE`. Lohko nimeltä `fmt ` kertoo äänidatan muodon ja `data`-lohko sisältää varsinainen äänidatan. == Katso myös == * AIFF * RF64 == Lähteet == Luokka:Äänitiedostomuodot
Akure

Akure on kaupunki Lounais-Nigeriassa. Se on Ondon osavaltion pääkaupunki ja suurin kaupunki. Kaupungin asukasluku oli vuonna 2016 noin 575 000. Enemmistö kaupungin asukkaista kuuluu joruboihin. == Lähteet == Luokka:Nigerian kaupungit
Chris Martin

Christopher Anthony John ”Chris” Martin (s. 2. maaliskuuta 1977 Exeter, Englanti) on brittiläisen Coldplay-yhtyeen laulaja. Hän soittaa yhtyeessä myös kitaraa ja pianoa. Laulajana Martin tunnetaan Coldplayn kappaleissa esiintyvästä, hänelle ominaisesta falsettiäänestään. ==Lapsuus ja nuoruus== Martin syntyi Exeterissä, Devonin kreivikunnassa, Englannissa. Hän opiskeli Ancient World Studiesia University College Londonissa (UCL), josta valmistui huippuarvosanoin. Hänen äitinsä oli opettaja ja isänsä kirjanpitäjä. ==Musiikkiura== Coldplayn lisäksi Martin on tehnyt kappaleita useille muille artisteille kuten Jamelialle ("See It in a Boy's Eyes") ja Embracelle ("Gravity"). Lisäksi hän on tehnyt yhteistyötä Ron Sexsmithin, Faultlinen, The Streetsin, Nelly Furtadon ja Ian McCullochin kanssa. Hän oli myös mukana levyttämässä Band Aid 20 -hyväntekeväisyyssingleä "Do They Know It's Christmas?" vuonna 2004. Chris Martin teki kappaleen "Moses" silloiselle vaimolleen Gwyneth Paltrow'lle. Martinin kappale ’"Til Kingdom Come" on omistettu Johnny Cashille. ==Elokuvat== Martin on esiintynyt cameorooleissa vuonna 2009 mokumentaarielokuvassa Brüno sekä yhdessä Coldplayn kitaristi Jon Bucklandin kanssa vuoden 2004 zombielokuvassa Shaun of the Dead. Martin esiintyi myös Moderni perhe -sarjan yhdeksännen tuotantokauden jaksossa nimeltä ”Brushes with Celebrity” (jakso 8). ==Yhteiskunnallinen toiminta== Martin tunnetaan näkyvästä työstään Reilun kaupan hyväksi. Hän on matkustanut kehitysmaissa ja tehnyt paljon kampanjatyötä reilun kaupankäynnin edistämiseksi. Martinin vasemmassa kädessä usein näkyvä kuva symboloi juuri reilua kauppaa. Hän on myös ottanut kantaa politiikassa ja kritisoi muun muassa George W. Bushia ja Irakin sotaa. Eläinoikeusjärjestö PETA valitsi Martinin vuonna 2005 maailman seksikkäimmäksi kasvissyöjäksi. Hän luopui kasvisruokavaliosta erottuaan Gwyneth Paltrow'n kanssa. ==Yksityiselämä== Martin oli naimisissa näyttelijä Gwyneth Paltrow'n kanssa vuosina 2003–2014. Heidän esikoistyttärensä syntyi toukokuussa 2004 ja toinen lapsi huhtikuussa 2006. Martin alkoi seurustella vuonna 2017 ja myöhemmin vuonna 2023 kihlautui Fifty Shades of Grey -elokuvissa näytelleen Dakota Johnsonin kanssa. William Willett, joka keksi kesäajan (daylight saving time), oli Chris Martinin isoisoisoisä. ==Lähteet== == Aiheesta muualla == Luokka:Englantilaiset rocklaulajat Luokka:Englantilaiset kitaristit Luokka:Brittiläiset pianistit Luokka:Coldplay Luokka:Grammy-palkinnon saajat Luokka:Vuonna 1977 syntyneet Luokka:Elävät henkilöt Luokka:Seulonnan keskeiset artikkelit
Kustom

Kustom on yhdysvaltalainen vahvistimien valmistaja, joka aloitti toimintansa vuonna 1966. Yhtiö valmistaa myös oheistarvikkeita. Luokka:Sähköiset soittimet
Bairen lause

Bairen lause on tärkeä työkalu yleisessä topologiassa ja funktionaalianalyysissä. Lause voidaan muotoilla kahdella tavalla, joista kumpikin antaa riittävän ehdon sille, että topologinen avaruus on Bairen avaruus. == Lause == *Ensimmäinen muotoilu: Jokainen täydellinen metrinen avaruus on Bairen avaruus. Yleisemmin jokainen topologinen avaruus, joka on homeomorfinen täydellisen pseudometrisen avaruuden avoimen joukon kanssa, on Bairen avaruus. Erityisesti jokainen topologisesti täydellinen avaruus on Bairen avaruus. *Toinen muotoilu: Jokainen epätyhjä lokaalisti kompakti Hausdorffin avaruus on Bairen avaruus. Huomaa, että kumpikaan Bairen lause ei seuraa toisesta, sillä on olemassa täydellinen metrinen avaruus, joka ei ole lokaalisti kompakti (irrationaalilukujen Bairen avaruus) ja toisaalta on olemassa lokaalisti kompakti Hausdorffin avaruus joka ei ole metristyvä (ylinumeroituva Fortin avaruus). Tällainen avaruus esitellään kirjassa Steen ja Seebach: Counterexamples in Topology. == Suhde valinta-aksioomaan == Kummankin Bairen lausen todistus vaatii valinta-aksiooman käyttöä. Itse asiassa väite, että jokainen täydellinen pseudometrinen avaruus on Bairen avaruus on ekvivalentti valinta-aksiooman heikomman muodon, riippuvan valinta- aksiooman, kanssa. . == Lauseen käyttöä == Baire1:stä käytetään todistamaan avoin kuvauslause, suljettu kuvaajalause ja uniformi rajoittamattomuusperiaate Baire1 osoittaa myös, että jokainen täydellinen metrinen avaruus, jossa ei ole erakkopisteitä, on ylinumeroituva. (Jos X on numeroituva täydellinen metrinen avaruus, jossa ei ole erakkopisteitä, on jokainen yksiö {x} X:ssä ei-missään tiheä, joten X kuuluu ensimmäiseen kategoriaan. Tämä osoittaa, että reaalilukujen joukko on ylinumeroituva. Baire1 osoittaa, että kukin seuraavista avaruuksista on Bairen avaruus: * Reaaliluvut R * Cantorin joukko * monistot * Jokainen Bairen avaruuden kanssa homeomorfinen avaruus. Baire1:stä seuraa monia tuloksia, joita on lueteltu ranskaksi ja englanniksi osoitteessa Bwatabaire . == Lähteet == * Schechter, Eric: Handbook of Analysis and its Foundations, Academic Press, ISBN 0-12-622760-8 * Steen, Lynn Arthur & Seebach, J. jr: Counterexamples in Topology, Springer-Verlag, New York, 1978. Reprinted by Dover Publications, New York, 1995. ISBN 0-486-68735-X (Dover edition). * Baire1:n todistus === Viitteet === Luokka:Topologia Luokka:Funktionaalianalyysi Luokka:Matemaattiset teoreemat
Haapaveden lukio

Haapaveden lukio on Pohjois-Suomen vanhin maaseutulukio. Lukion painopistealueina ovat tietotekniikka, kansainvälistyminen ja oppilaitosyhteistyö. Koulu on tehnyt yhteistyötä Oulun yliopiston kanssa 90-luvulta lähtien. Koulun opiskelijamäärä on tällä hetkellä noin 130 opiskelijaa. Yhteishakukoodi Haapaveden lukioon on 1951. ==Historia== Haapaveden lukio aloitti toimintansa yhteiskouluna 9. syyskuuta vuonna 1919. Kokous yhteiskoulun perustamisesta järjestettiin muutamaa kuukautta aiemmin 20. päivä heinäkuuta. Ensimmäisen lukioluokan opiskelut alkoivat 1.9.1923. Vuonna 1935 yhteiskoulusta tuli yliopistoon johtava kuuteen kansakoululuokkaan jaettu oppikoulu, joka sisälsi kolmivuotisen keskikoulun ja matemaattis- luonnonopillisen lukion. Vuoden 1982 syksyllä koulussa siirryttiin kurssimuotoiseen lukiojärjestelmään, ja lopulta vuonna 1996 oppilaitos aloitti luokattomana lukiona. Nimekseen yhteiskoulu sai Haapaveden lukion 1. elokuuta 1985. Syyslukukautena vuonna 2000 Haapaveden lukio aloitti etälukio-opintojen tarjoamisen ennen kaikkea aikuisopiskelijoille. Etälukio vakiintui Haapavedellä nopeasti ja lukuvuoden 2003-2004 päättyessä lukiosta oli jo valmistunut kunnioitettavat kahdeksan aikuisylioppilasta. Vuonna 2001 Haapaveden lukiossa aloitti tietotekniikkalinja, jolle on valittu opiskelijat yhteishaun kautta vuodesta 2002. Koko Suomen mittakaavassa ainutlaatuisen kummilukiosopimuksen Haapaveden lukio solmi Oulun yliopiston kanssa 23.5.2005. Sopimuksen myötä vahvistettiin oppilaitosten jo toista vuosikymmentä kestänyt yhteistyö etenkin tietojenkäsittelytieteiden, kemian, fysiikan ja kasvatustieteiden saralla. ==Rakennukset== Haapaveden yhteiskoulu toimi 1.9.1919 - 31.10.1920 välisen ajan silloisen opettajansa Hanna Muttosen kahdessa vinttikamarissa. Omaan puurakenteiseen koulutaloon, joka sijaitsi Haapaveden nykyisen terveyskeskuksen paikalla, muutettiin 1. marraskuuta 1920. Koulutaloa laajennettiin vuonna 1954 kivisellä siipirakennuksella. Kesällä 1967 lukio muutti Haapaveden koulukeskuksen tiloihin, johon valmistui 1989 oma siipirakennuksensa nykyiselle lukiolle. ==Tietokoneen ajokortti== Haapaveden lukiossa voi opiskella tietokoneen käyttäjän A-ajokortin sekä @-kortin. Lisäksi tarjolla on muita ATK-kursseja, mm. kaksi pelikurssia, ohjelmointia sekä kotisivukurssi. ==Aiheesta muualla== *Haapaveden lukion kotisivut (Käytetty myös artikkelin lähteenä.) Luokka:Suomen lukiot Luokka:Haapaveden oppilaitokset
Tampereen kristillinen koulu

Tampereen kristillinen koulu (lyh. TAKRIKO) on Tampereella sijaitseva kristillinen peruskoulu. Lisäksi koulussa on eriopetuksen ryhmä. Se sijaitsee Tampereen Aitolahdessa, noin 12 km päässä kaupungin keskusta, ja nykyisiin tiloisinsa se muutti vuonna 1999. Tampereen kristillinen koulu on perustettu vuonna 1966 ja sitä ylläpitää Suomen Adventtikirkko. Keskiasteen päättötodistuksia koulu on voinut myöntää vuodesta 2001 lähtien. Vuonna 2024 koulussa oli 268 oppilasta ja määrää on tarkoitus kasvattaa. Paikoin kouluun on ollut jonoa. Uudet oppilaat otetaan sisään ennakkoilmoittautumisen mukaisessa järjestyksessä. Koulun oppilaiksi otetaan myös muitakin kuin vain adventisteja, mutta pääsyvaatimuksena on kristillisten arvojen kunnioittaminen. Vuonna 2024 koulun rehtorina toimii Merja Kinnunen. Vuonna 2020 koulussa oli 24 opettajaa. == Lähteet == == Aiheesta muualla == *Tampereen kristillinen koulu Luokka:Tampereen peruskoulut Luokka:Suomen kristilliset peruskoulut Luokka:Nurmi Luokka:Adventismi Suomessa
Ydinenergianuoret

Ydinenergianuoret on suomalainen nuorisojärjestö, joka korostaa ydinvoiman hyviä puolia. Sääntöjensä mukaan Ydinenergianuoret pyrkii muuttamaan yhteiskuntaa ekologisesti, taloudellisesti ja sosiaalisesti kestävämmäksi, ja edistämään eri energiamuotojen tasapuolista kohtelua sekä hyväksyttävyyttä yhteiskunnassa. Yhdistys tiedottaa muiden maiden ydinvoimakeskustelusta sekä vastaa ydinvoimaa vastustavien ympäristöjärjestöjen tuottamaan materiaaliin. Järjestön puheenjohtaja on Tuomo Huttunen ja varapuheenjohtaja Jaakko Pirttikoski. Yhdistyksellä on noin 500 jäsentä. Järjestö on perustettu vuonna 1994, kun viidennen ydinvoimalan rakentamisesta tehtiin kielteinen päätös eduskunnassa. Alun perin yhdistys perustettiin nimellä Nuoret Ydinvoiman puolesta, mutta muutti seuraavana vuonna nimensä Ydinenergianuoriksi. == Lähteet == Luokka:Suomalaiset poliittiset nuorisojärjestöt Luokka:Suomalaiset ympäristöjärjestöt
Hymne Chérifien

Hymne Chérifien on Marokon kansallislaulu, joka on ollut käytössä jo ennen maan itsenäistymistä vuonna 1956. Laulun on säveltänyt Léo Morgan, sen nykyään käytössä olevat sanat on kirjoittanut Ali Squalli Houssaini vuonna 1970. == Teksti arabiaksi == منبت الأحرار * مشرق الأنوار منتدى السؤدد وحماه دمت منتداه وحماه عشت في الأوطان * للعلى عنوان ملء كل جنان * ذكرى كل لسان بالروح * بالجسد هب فتاك لبي نداك في فمي وفي دمي هواك ثار نور ونار اخوتي هيا * للعلى سعيا نشهد الدنيا * أنا هنا نحيا بشعار الله الوطن الملك === Translitteraatio === Manbita l-ʾaḥrār Mashriqa l-ʾanwār Muntadā s-suʾdadi wa-ḥimāh Dumta muntadāh wa-ḥimāh ʿIshta fī l-ʾawṭān Lil-ʿulā ʿunwān Milʾa kulli janān Dhikrā kulli lisān Bi-r-rūḥi, bi-l-jasadi Habba fatāk labbā nidāk Fī famī wa-fī damī Hawāka ṯāra nūr wa-nār ʾIḫwatī hayyā lil-ʿulā saʿyā Nušhidi d-dunyā ʾanna hunā naḥyā Bi-shiʿār Allāh, al-waṭan, al-mālik == Käännös englanniksi == Fountain of Freedom Source of Light Where sovereignty and safety meet, Safety and sovereignty May you ever combine! You have lived among nations With title sublime, Filling each heart, Sung by each tongue, Your champion has risen And answered your call. In my mouth And in my blood Your breezes have stirred Both light and fire. Up! my brethren, Strive for the highest. We call to the world That we are here ready. We salute as our emblem God, Homeland, and King. ==Aiheesta muualla== *Kuuntele Hymne Chérifien Luokka:Kansallislaulut Luokka:Marokon kansallissymbolit Luokka:Marokon musiikki
IFF (tiedostomuoto)

Interchange File Format (IFF) on tiedostoformaatti, joka esiteltiin ensimmäisen kerran vuonna 1985. Electronic Arts esitti IFF:n helpottamaan tiedon siirtoa eri valmistajien ohjelmien välillä. EA julkaisi dokumentaatiota ja lähdekoodia C-kielellä helpottamaan muodon käyttöönottoa. IFF-tiedostoilla ei ole varsinaista tiedostopäätettä. Useimmat tiedostot joilla on tiedostopääte .iff ovat ILBM-tiedostoja. == Taustaa == Formaatti esiteltiin parantamaan siirrettävyyttä, yksinkertaisuutta ja tehokkuutta. Tavoitteena oli myös yhteensopivuus tulevan tekniikan ja käytössä olevan tekniikan kanssa. Aiemmin tiedostomuotojen ongelmana oli, että ne olivat usein "muistidumppeja" (suoria tallennuksia tietokoneen muistissa olevasta muodosta) ja suunniteltu vain yhtä tiettyä käyttötarvetta varten ilman myöhempää laajennettavuutta. Aiemmat tiedostomuodot eivät myöskään ottaneet huomioon käyttöä muissa ohjelmissa eivätkä ne säilöneet kontekstitietoa eivätkä sisältäneet mahdollisuutta lisätiedoille. IFF käyttää lohkoille neljän merkin "tunnistetta", joka on valittu Macintoshin käyttämän resurssitunnisteen vaikutuksesta. ==Rakenne== IFF-tiedosto koostuu palasista (). Jokainen "palanen" alkaa Type ID-koodilla. Macintosh kutsuu Type ID-koodia OSType:ksi ja Windows FourCC:ksi. "Palasia" voi olla monta eri tyyppiä ja jokaisen palasen alussa on tyyppitunnisteen lisäksi palasen koko. IFF-tiedostossa on varattu seuraavia "palasia": * `FORM` * `LIST` * `PROP` * `CAT ` Muut IFF:ään perustuvat tiedostomuodot lisäävät tiedostoihin omia palasiaan. IFF:ään pohjautuvissa tiedostoissa voi olla esimerkiksi seuraavia palasia: * `ANNO` * `NAME` * `(c)` ==Yleisimmät IFF-pohjaiset tiedostot== *AIFF *DOC (Microsoft Word-dokumentti) *ILBM (Interleaved Bitmap) *ANIM *BIFF8 *FNTR *SMUS *PDEF *USCR *UVOX *YAFA *8SVX (8-bittinen näytteistetty ääni) ==Muunnelmia IFF- formaatista== *AIFF on Applen audiomuoto, joka on suunniteltu IFF:n pohjalta. *RIFF on Microsoftin ja IBM:n kehittämä muunnelma IFF-formaatista. Se eroaa alkuperäisestä IFF:stä mm. siten, että tiedoston alussa on teksti "RIFF". Esimerkiksi WAV-tiedostot ovat RIFF-tiedostoja. Microsoft on esitellyt myös RIFX-formaatin, joka on identtinen IFF-formaattiin. *TIFF on kuvaformaatti, jonka kehitti Aldus. Sillä on samankaltainen nimi, mutta muuten sillä ei ole mitään tekemistä IFF-formaatin kanssa. *MIDI-tiedosto käyttää samanlaista rakennetta kuin IFF, muttei varsinaisesti pohjaudu siihen. *PNG-formaatti käyttää IFF:n ideaa "palasista", mutta ei kopioi rakennetta suoraan. == Lähteet == Luokka:Tiedostomuodot
Tautiška giesmė

Tautiška giesmė (”Kansallislaulu”) on Liettuan kansallislaulu. Sen kirjoitti vuonna 1898 tohtori Vincas Kudirka. Laulusta tuli itsenäistyneen Liettuan kansallislaulu vuonna 1919. Kun Liettua liitettiin osaksi Neuvostoliittoa vuonna 1940 Liettuan kansallissymbolit kiellettiin ja niiden julkisesta esittämisestä rangaistiin. Tautiška giesmė kuitenkin kiellettiin vasta vuonna 1950. Liettuan SNT:n johto joutui kuitenkin perumaan kiellon vuonna 1988. Liettuan itsenäistyttyä uudelleen vuonna 1991 laulusta tuli uudestaan maan kansallislaulu. == Sanat == Liettuaksi Suomeksi Lietuva, Tėvyne mūsų, Tu didvyrių žeme, Iš praeities Tavo sūnūs Te stiprybę semia. Liettua, rakas kotimaamme, Arvollisten sankarien maa, Uhkukoot poikasi voimaa ja tarmoa Menneisyydestäsi! Tegul Tavo vaikai eina Vien takais dorybės, Tegul dirba Tavo naudai Ir žmonių gėrybei. Lapsesi aina ylpeästi Valitkoot hyveen polut; Mikä on sinulle hyväksi ja hyödyksi ihmisille Olkoon heidän työnsä tavoitteena! Tegul saulė Lietuvoj Tamsumas prašalina, Ir šviesa, ir tiesa Mūs žingsnius telydi. Aurinko yllä tämän maan Hajottakoon kaiken synkän ja pimeän! Totuus ja valo kirkkaasti loistaen Ohjatkaa aina askelemme! Tegul meilė Lietuvos Dega mūsų širdyse, Vardan tos Lietuvos Vienybė težydi! Rakkautemme synnyinmaahamme Säilyköön palavana sydämessämme! Tämän maan tähden Me pysymme yhdessä. == Lähteet == ==Aiheesta muualla== * Kuuntele Liettuan kansallislaulun sävel Luokka:Kansallislaulut Luokka:Liettuan kansallissymbolit Luokka:Liettualaiset musiikkikappaleet
Shree Man Gambhira

Shree Man Gambhira (”Kruunatkoon kunnia sinut”), on Nepalin aiempi kansallislaulu, joka samalla oli ylistyslaulu maan hallitsijalle. Laulu otettiin käyttöön 1962. Laulun on säveltänyt Bakhat Bahadur Budhapirthi vuonna 1899 ja sen on sanoittanut Sri Chakra Pani Chalise vuonna 1924. Kevään 2006 mielenosoitusten myötä kuninkaan valta-asemaa vähennettiin ja kansallislaulun tilalle otettiin virallisesti 3. elokuuta 2007 lähtien Sayaun Thunga Phool Ka (”Me nepalilaiset olemme satojen kukkasten seppele”), jonka on kirjoittanut Pradeep Kumar Rai (taiteilijanimi Buakul Mahila) ja säveltänyt Ambar Gurung. == Sanat nepaliksi == :श्रीमान् गम्भीर नेपाली :प्रचण्ड प्रतापी भूपति :श्री ५ सरकार महाराजाधिराजको :सदा रहोस् उन्नति :राखुन् चिरायु ईशले :प्रजा फैलियोस् :पुकारौ जय प्रेमले :हामी नेपाली साराले == Translitteraatio == :shrîmân gambhîra nepâlî :prachanda pratâpi bhûpati :shrî pânch sarkâr mahârâjâdhirâjako :sadâ rahos unnati :rakhun chirâyu îshale :prajâ phailiyos :pukâraun jaya premale :hâmî nepâlî sârâle. == Käännös == :Kruunatkoon kunnia sinut, urhea Kuningaskunta, :sinut, uljas Nepalilainen, :Shri Panch Maharajadhiraja, kunniakas hallitsijamme; :Eläköön hän vielä monta vuotta, :ja kasvakoon hänen alaistensa määrä. :Laulakoon jokainen nepalilainen tätä riemuiten. ==Lähteet== ==Aiheesta muualla== * Kuuntele Nepalin kansallislaulu Luokka:Kansallislaulut Luokka:Nepalilainen kulttuuri
Kolomäki

250px|thumb|Pyhän suurmarttyyri Demetrios Tessalonikalaisen kirkko Kolomäki () on historiallinen kaupunginosa Primorjen piirissä Pietarissa. Se sijaitsee Pietarin keskustasta koilliseen. ==Lähteet== ==Aiheesta muualla== *Kylän ja kirkon historiaa solunskij.ru Luokka:Primorjen piiri (Pietari) Luokka:Pietarin historialliset kaupunginosat Luokka:Pietarin Pyhän Marian seurakunnan kylät
Humat ad-Diyar

Humat ad-Diyar ("Isänmaan vartijat") on Syyrian kansallislaulu. Sen on sanoittanut Khalil Mardam Bey (1895–1959) ja säveltäneet Mohammad ja Ahmad Salim Flaifel. He ovat säveltäneet myös Irakin nykyisen kansallislaulun "Mawtini" ja Palestiinan kansallislaulun "Biladi", samoin kuin monta muuta Lähi-idässä suosittua sävellystä. "Homat el Diyarista" tuli Syyrian kansallislaulu vuonna 1936. Maan yhdistyttyä Egyptin kanssa Yhdistyneeksi arabitasavallaksi vuonna 1958, maan kansallislauluksi tuli "Homat el Diyarin" ja tuolloisen Egyptin kansallislaulun yhdistelmä. Kun Yhdistynyt arabitasavalta hajosi jo vuonna 1960, palasi Syyria takaisin vanhaan kansallislauluunsa. ==Teksti arabiaksi== حـماةَالـديارِعليكمْ سـلامْ أبَتْ أنْ تـذِلَّ النفـوسُ الكرامْ عـرينُ العروبةِ بيتٌ حَـرام وعرشُ الشّموسِ حِمَىً لا يُضَامْ ربوعُ الشّـآمِ بـروجُ العَـلا تُحاكي السّـماءَ بعـالي السَّـنا فأرضٌ زهتْ بالشّموسِ الوِضَا سَـماءٌ لَعَمـرُكَأو كالسَّـما رفيـفُ الأماني وخَفـقُ الفؤادْ عـلى عَـلَمٍ ضَمَّ شَـمْلَ البلادْ أما فيهِ منْ كُـلِّ عـينٍ سَـوادْ ومِـن دمِ كـلِّ شَـهيدٍ مِـدادْ؟ نفـوسٌ أبـاةٌ ومـاضٍ مجيـدْ وروحُ الأضاحي رقيبٌ عَـتيدْ فمِـنّا الوليـدُ و مِـنّا الرّشـيدْ فلـمْ لا نَسُـودُ ولِمْ لا نشـيد؟ == Translitteraatio == Humath al diari aleikum salam Abt aan tozala al nafusu al kiram Aareiunu al urubthi beyton haram Wa Aarshu al shumusu himan la yudam Robughu al shami buruju al Aala Tohaki al suma'a bia'ali alsana Fa ardon za het bilshumus al widaa'a Samaon lamroka ou ka sama Rafifu alamani wakhafuq alfuad Aala aalamen duma shamla al bilad Ama fihi min kul ain suwad Wamin dami kuli shahydin midad Noufuson ubaton wa madin magid Wa ruhu al adahi raqibon aatid Fa minna al walidu wa minna al rashid Fa lem la nasudu wa lem la nasheed ==Aiheesta muualla== *Kansallislaulu laulettuna Luokka:Kansallislaulut Luokka:Syyria
Stan Getz

Stan Getz (oik. Stanley Gayetzky; 2. helmikuuta 1927 Philadelphia, Pennsylvania – 6. kesäkuuta 1991 Malibu, Kalifornia) oli yhdysvaltalainen jazzmuusikko. Häntä pidetään eräänä parhaista tenorisaksofonisteista. Getz osasi jo lapsena soittaa useita eri soittimia, kuten kontrabassoa ja fagottia. 13-vuotiaana hän sai isältään ensimmäisen saksofoninsa. Vuonna 1943, 16-vuotiaana, hän pääsi soittamaan Jack Teagardenin yhtyeeseen. Soitettuaan muissa jazzyhtyeissä (1944 Stan Kenton; 1945 Jimmy Dorsey; 1945–1946 Benny Goodman) Getz sai solistin paikan Woody Hermanin yhtyeessä. 1950-luvulla Getz teki osaltaan cool Jazzia tunnetuksi yhdessä muun muassa Horace Silverin ja Oscar Petersonin kanssa. Vuonna 1958 hän yritti katkaista huumeriippuvuutensa muuttamalla Kööpenhaminaan. Palattuaan Yhdysvaltoihin vuonna 1961 Getzistä tuli keskeinen hahmo jazzin ja bossa novan yhteen sulauttamisessa. Hän levytti vuonna 1962 yhdessä kitaristi Charlie Byrdin kanssa kaupallisesti menestyneen albumin Jazz Samba. Nimiraita oli versio Antônio Carlos Jobimin kappaleesta ”So Danco Samba”. Vuonna 1963 Getz voitti Grammy-palkinnon parhaasta jazzkappaleella ”Desafinado”. Menestyksekkääksi osoittautunut fuusio sai jatkoa Getzin matkustettua Brasiliaan levyttämään yhdessä säveltäjä Jobimin, kitaristi João Gilberton ja tämän vaimon laulaja Astrud Gilberton kanssa. Yhteistyön tuloksena syntynyt ”The Girl from Ipanema” auttoi bossa novan tunnetuksi tekemisessä maailmanlaajuisesti ja on nykyään yksi maailman versioiduimmista kappaleista. Albumi Getz/Gilberto voitti kaksi Grammy- palkintoa vuonna 1964. Jazzlaulaja Diane Schuurin ura alkoi edetä, kun Stan Getz kiinnostui hänestä kuultuaan Schuurin esiintymisen Montereyn jazzfestivaalilla 1979. Vuonna 1982 Schuur ja Getz esiintyivät yhdessä Valkoisessa talossa. Getz kuoli vuonna 1991 Kalifornian Malibussa maksasyöpään. == Diskografia == * West Coast Jazz (1955) * Hamp and Getz (1955) * The Steamer (1956) * For Musicians Only (1956) * Stan Getz and the Oscar Peterson Trio (1957) * At the Opera House (1957) * Getz Meets Mulligan in Hi-Fi (1957) * Focus (1961) * Jazz Samba (1962) * Stan Getz with Cal Tjader (1963) * Stan Getz and Luiz Bonfa Jazz Samba Encore! (1963) * Getz/Gilberto (1963) – Grammy-voittaja * Getz/Gilberto #2 (1964) * Getz au Go Go (1964) * Stan Getz & Bill Evans (1964) * Sweet Rain (1967) * Captain Marvel (1972) * The Best Of Two Worlds (1976) * The Peacocks (1977) * Serenity (1991) * People Time (1991) * Bossas & Ballads – The Lost Sessions (2003) – äänitetty 1989, mutta julkaistu vasta 2003 * Selections from Getz/Gilberto 76 (2015)– äänitetty 1976, mutta julkaistu vasta 2015 == Aiheesta muualla == * Stan Getzin viralliset kotisivut Luokka:Yhdysvaltalaiset jazzsaksofonistit Luokka:Grammy-palkinnon saajat Luokka:Vuonna 1927 syntyneet Luokka:Vuonna 1991 kuolleet
Pyörätuolicurling

Pyörätuolicurling on curlingista sovellettu vammaisurheilulaji, jota pelataan pyörätuolissa istuen. Curlingista poiketen pyörätuolicurlingissa harjaaminen on kiellettyä ja heittäminen tapahtuu paikaltaan. Tämä lisää heiton tarkkuuden merkitystä, sillä heiton tapahduttua kiven kulkuun ei ole enää mahdollista vaikuttaa. Pyörätuolicurlingtoiminta alkoi Euroopassa 1990-luvun lopussa ja Kanadassa 2002. Laji oli ensi kertaa mukana paralympialaisten ohjelmassa Torinossa vuonna 2006. Muita soveltavia curlingeja ovat kevennetyt versiot, kuten lattiacurling tai sisäcurling,http://www.malike.fi/media/Malike/Pelikoulutus/pelicurling1.pdf pöytäcurlinghttp://www.paintballsissos.fi/media/curling-ohjeet.pdf ja näkövammaiscurling. == Lähteet == == Aiheesta muualla == * Wheelchaircurling.com Luokka:Curling Curling
Tasku (saari)

Tasku on saari Perämerellä Raahen edustalla. Raahen tuloväylän läheisyydessä sijaitseva karikkojen ympäröimä saari on tunnettu hyvänä uimapaikkana sekä saarella sijaitsevasta 150-vuotiaasta puisesta tunnusmajakastaan. Saarella on lisäksi vanha kalastajan asunto, joka palvelee yleisenä erätupana, ja sen pihapiirissä on wc/liiteri sekä vuonna 2008 rakennettu grillausmaja. ==Taskun pooki== Saarella sijaitsee Taskun pookina tunnettu tunnusmajakka, merenkulun apuväline, jonka silloinen Luotsilaitos rakennutti vuonna 1853. Pookin suunnitteli Albin Stjerncreutz. Tunnusmajakka on edelleen pystyssä, ja Merenkulkuhallitus luovutti sen vuonna 1983 Raahen kaupungin hallintaan. Kaupunki vastaa myös tunnusmajakan ylläpidosta. Pooki on rakennettu ympärysmitaltaan puolitoistametrisen keskuspilarin varaan. Pookin pohja on neliön muotoinen, ja seinät jatkuvat noin puoliväliin asti suorina. Puolivälistä ylöspäin huippu on katkaistun pyramidin muotoinen. Huippumerkkinä on puinen risti, joka kohoaa 19,2 metriä merenpinnan yläpuolelle. Pookin seinät ovat keltaisia. Taskun saarella on ollut jo aiemmin tunnusmajakka, mutta sen kokoa tai ulkonäköä ei tunneta. Taskun pooki on kulttuurihistoriallisesti arvokas rakennus ja kuuluu olennaisena osana Suomen merenkulun rakennusperintöön. Taskun pooki on kunnostettu ja maalattu vuosina 2002–2003. Suomen Majakkaseura myönsi Raahen kaupungille tunnustuksena Vuoden loistavin teko 2004 –palkinnon. == Lähteet == ==Aiheesta muualla== * Suomen Majakkaseura: Raahen pookit, retki helmikuussa 2005 (Internet Archivessa, tallennettu 18.1.2006) * Raahen kaupunki: Ookko kuullu? Taskun pooki Luokka:Raahen saaret Luokka:Suomen tunnusmajakat
Esko Luostarinen

Esko Alpo Luostarinen (s. 8. toukokuuta 1935 Viipuri) on suomalainen entinen jääkiekkohyökkääjä. Luostarinen tunnetaan Lahden kiekkokulttuurin kehittäjänä. Hänen toimiessaan Reippaan pelaajavalmentajana 1964–1967 kaupunki oli lähinnä jalkapallopaikkakunta. "Sulppi" Luostarinen pelasi kuitenkin pääosan urastaan Tampereella TBK:ssa ja Tapparassa. Hän voitti neljä Suomen mestaruutta ja teki SM-sarjassa 166 ottelussa tehopisteet 98+66. Tapparaan Luostarinen palasi Lahdesta valmentajaksi kausiksi 1968–1970. Tappara on aateloinut Luostarisen seuran Hall of Fame -kunniagalleriaan. Maajoukkueessa Luostarinen pelasi 93 ottelua, joissa hän teki 15 maalia ja sai kymmenen syöttöpistettä. Hän edusti Suomea viisi kertaa MM-kisoissa ja kahdesti olympialaisissa. Luostarinen pelasi jalkapallon SM-sarjassa kaksi ottelua Ilves-Kissojen joukkueessa kaudella 1956. == Saavutukset ja palkinnot == *4 Suomen mestaruutta (1955, 1959, 1961, 1964) *3 SM-hopeaa ja 3 SM-pronssia *Tappara Hall of Fame #10 *Suomen Jääkiekkoleijona #31 == SM-tilastot == Kausi Sarja Seura O M S P R 1952-1953 SM-sarja TBK 1 0 0 0 0 1954‑1955 SM-sarja TBK 10 4 0 4 2 1955-1956 SM-sarja Tappara 10 3 1 4 6 1956-1957 SM-sarja Tappara 10 6 2 8 2 1957-1958 SM-sarja Tappara 11 8 6 14 4 1958-1959 SM-sarja Tappara 18 17 11 28 6 1959-1960 SM-sarja Tappara 18 17 6 23 8 1960-1961 SM-sarja Tappara 17 15 10 25 6 1961-1962 SM-sarja Tappara 17 10 9 19 16 1962-1963 SM-sarja Tappara 18 13 13 26 20 1963-1964 SM-sarja Tappara 17 3 3 6 16 1965-1966 SM-sarja Reipas 18 2 5 7 14 1966-1967 SM-sarja Reipas 1 0 0 0 0 YHT. 166 98 66 164 100 == Lähteet == * *Luostarisen tiedot Jääkiekkomuseon sivulla === Viitteet === ==Aiheesta muualla== * Tapparan veteraani Esko Luostarinen varoittelee tuomasta kentille turhia tehokeinoja. Jääkiekko on yksinkertainen, lumoava taito- ja järkipeli (Helsingin Sanomat, tilaajille) Luokka:Suomalaiset jääkiekkoilijat Luokka:Suomalaiset jääkiekkovalmentajat Luokka:Suomalaiset jalkapalloilijat Luokka:Vuonna 1935 syntyneet Luokka:Elävät henkilöt
3GP

3GP on formaatti multimedian pakkaukseen. 3GPP on määritellyt 3GP:n matkapuhelinten käyttöön.Afterdawn: Tiedostopäätteet 3GP on yksinkertaistettu versio MPEG-4-formaatista. 3GP:n tiedostopääte on `.3gp` tai `.3g2`. 3GP tallentaa videon MPEG-4- tai H.263-muodossa ja audion AMR-NB- tai AAC-LC- muodossa. 3GP:tä voi katsoa tietokoneella esimerkiksi VLC media playerilla, Media Player Classicilla, MPlayerilla ja QuickTimella. == Lähteet == ==Aiheesta muualla== * 3GP.com * 3GPP.org Luokka:Koodausmenetelmät
Lee Sun-Hee

Lee Sun-Hee (s. 21. lokakuuta 1978 Soul) on eteläkorealainen taekwondon olympiavoittaja ja maailmanmestari. Hän voitti olympiakultaa naisten 67 kilon sarjassa Sydneyn olympialaisissa 2000 sekä maailmanmestaruuden vuonna 2003. == Aiheesta muualla == * Lee Sun-Hee olympic.org:ssa Lee Sun-Hee Lee Sun-Hee Lee Sun-Hee Lee Sun-Hee
Atulat

Atulat eli pinsetit ovat apuväline, joiden avulla on helpompi tarttua ja käsitellä pieniä esineitä ihmiskäsin. Atulat on yleensä valmistettu metallista tai muovista. Atuloiden toinen kärki on kiinteästi kiinni ja toiset kärjet avoinna. Niitä yhteenpuristamalla atulat tarttuvat kohteeseensa. ==Historia== Kahta tikkua käytettiin kolmannen kiinnipitämiseen, kun sitä kuumennettiin tulessa. Historiasta löytyy todisteita, että roomalaiset laivanrakentajat käyttivät atuloiden kaltaisia työkaluja irrottaessaan nauloja rakennelmista. ==Käyttökohteita== Atuloita käytetään muun muassa kosmetiikassa (ihonhoitoon) ja steriloituna haavanhoidossa poistamaan vieraita hiukkasia haavasta. Niitä käytetään myös postimerkkeilyssä, pienoismallien kokoamisessa sekä elektroniikassa pienten komponenttien käsittelyyn. ==Muita atuloita== Optisilla pinseteillä käsitellään mikroskooppisen pieniä kohteita kuten yksittäisiä soluja lasersäteen säteilypainetta ja muotoa hyödyntämällä. Biologisissa tieteissä pihtien kohdistamia voimia mitataan useimmiten pikonewtoneissa ja etäisyyksiä nanometreissä. ==Lähteet== == Aiheesta muualla == Luokka:Postimerkkeily Luokka:Työkalut Luokka:Lääketieteelliset instrumentit Luokka:Laboratoriotarvikkeet
Jakob Bernoulli

Jakob Bernoulli (27. joulukuuta 1654 Basel, Sveitsi – 16. elokuuta 1705 Basel)Jacob (Jacques) Bernoulli, tunnetaan myös nimillä Jacob, Jacques ja James Bernoulli, oli sveitsiläinen matemaatikko ja tiedemies. Hän oli matemaatikko Johann Bernoullin vanhempi veli. Bernoullin ollessa nuori hänen vanhempansa pakottivat hänet opiskelemaan filosofiaa ja teologiaa, vaikka hänen todellinen intohimonsa oli matematiikka. Hän suoritti filosofiantutkinnon Baselin yliopistossa 1671 ja vuonna 1676 hänestä tuli teologian lisensiaatti. Vanhempiensa toiveiden vastaisesti hän kuitenkin opiskeli myös matematiikkaa ja tähtitiedettä. Saatuaan tutkintonsa valmiiksi Bernoulli muutti vuonna 1676 Geneveen ja työskenteli siellä tuutorina. Myöhemmin hän muutti Ranskaan ja vietti siellä kaksi vuotta opiskellen René Descartesin seuraajien kanssa. 1680-luvun alussa Bernoulli matkusti Alankomaihin ja Englantiin tavaten useita tunnettuja matemaatikkoja. Matkojensa jälkeen Bernoulli palasi kotikaupunkiinsa ja alkoi opettaa mekaniikkaa Baselin yliopistossa vuonna 1683. Hänet nimitettiin matematiikan professoriksi 1687. Bernoullin tunnetuin kirja on todennäköisyyslaskentaa käsittelevä Ars Conjectandi. Siinä hän muun muassa esitti ensimmäisen matemaattisesti täsmällisen muotoilun periaatteelle, joka nykyisin tunnetaan suurten lukujen lakina. Teos kuitenkin julkaistiin vasta vuonna 1713, kahdeksan vuotta tekijänsä kuoleman jälkeen eikä sen vuoksi saanut sille kuuluvaa asemaa todennäköisyyslaskennan kehittymisessä. Bernoulli oli työstänyt suurimman osan todennäköisyyslaskentataidoistaan jo 1680-luvulla. Bernoulli tunnetaan myös latinankielisen lausahduksen ”Eadem mutata resurgo” (suom. ”Nousen jälleen muuttuneena ja silti ennallani”) kehittäjänä. Lentävä lause viittasi alun perin logaritmiseen spiraaliin, jonka Descartes esitteli ensimmäisenä. Lausahdus on kirjoitettu Bernoullin hautakiveen. == Lähteet == Luokka:Sveitsiläiset matemaatikot Luokka:Ranskan tiedeakatemian jäsenet Luokka:Vuonna 1654 syntyneet Luokka:Vuonna 1705 kuolleet
Uljas Pulkkis

Uljas Voitto Pulkkis (s. 22. heinäkuuta 1975) on suomalainen säveltäjä. Hän opiskeli aluksi matematiikkaa Helsingin yliopistossa mutta vaihtoi pääaineekseen musiikkitieteen ja alkoi opiskella sävellystä Harri Vuoren johdolla. Pulkkis jatkoi opintojaan Sibelius-Akatemiassa Tapani Länsiön oppilaana. Pulkkis on vakiinnuttanut asemansa yhtenä suosituimmista nykysäveltäjistä Suomessa. Hän voitti Kuningatar Elisabetin sävellyskilpailussa ensimmäisen palkinnon vuonna 1999 teoksellaan Tears of Ludovico (pianolle ja pienelle orkesterille). Tämän lisäksi suurta huomiota herätti myös viulukonsertto Enchanted Garden (2000), joka sai kantaesityksensä vuoden 2000 Ung Nordisk Musik -festivaalilla Helsingissä. Kappale voitti lisäksi vuonna 2001 Unescon Rostrumin (Vuosittainen Unescon ja Kansainvälisen musiikkineuvoston järjestämä sävellyskuuntelu) yleisen sarjan. Uljas Pulkkis sävelsi Ilmajoen Musiikkijuhlille kausille 2013–2014 kantaesityksenä Urho Kekkosesta kertovan oopperan, jonka libreton kirjoitti Lasse Lehtinen. == Sävellyksiä == === Ooppera === * Kekkonen – ooppera suurmiehestä (libretto Lasse Lehtinen; kantaesitys Ilmajoen musiikkijuhlilla 7. kesäkuuta 2013) * Tove Teuvalla (libretto Gunilla Hemming; kantaesitys Teuvan kirkossa Korsholman musiikkijuhlien tuottamana 3. elokuuta 2024) === Orkesteriteoksia === * Encanto kamariorkesterille (1998–99) * At the Scarlet Sage kamariyhtyeille (2000) * Symphonic Dalí, kolme maalausta orkesterille (2002) * On the Crest of Waves, seitsemän fantasiaa orkesterille (2003) * Trial orkesterille (2005) * Bells vaskille ja lyömäsoittimille (2006) * Vernal Bloom, sävelruno orkesterille (2008) * Maamme, sinfonia Suomelle (2017) === Konserttoja === * Tears of Ludovico pianolle ja kamariorkesterille (1998) * Sellokonsertto Madrigal (2000–01) * Enchanted Garden, "musiikillinen satu" viululle ja orkesterille (2000) * Huilukonsertto (2002) * On the Odd Boulevard kahdelle pianolle ja orkesterille (2002) * Arion baritonitorvelle ja orkesterille (2004) * Klarinettikonsertto Tales of Joy, Passion and Love (2005/10) * Käyrätorvikonsertto Viima, Vitka ja Vimma (2006) * Crystallizations, kaksoiskonsertto viululle, harmonikalle ja jousiorkesterille (2008) * Pianokonsertto (2010/11) * Dragonfly, konsertto sellolle ja kamariyhtyeelle (2012) * Berlin, huilukonsertto (2014) * Evolution, kaksoiskonsertto pianolle vasemmalle kädelle, harmonikalle ja jousiorkesterille (2017) * Luonnontiede, kaksoiskonsertto sopraanolle, sellolle ja orkesterille (2017) == Lähteet == Luokka:Suomalaiset taidemusiikin säveltäjät Luokka:Vuonna 1975 syntyneet Luokka:Elävät henkilöt
Omar Linares

Omar Izquierdo Linares (s. 23. lokakuuta 1967 Pinar del Río) on kuubalainen baseballpelaaja ja olympiavoittaja. Kolmospesämies Linares oli Kuuban joukkueessa voittamassa olympiakultaa 1992 ja 1996 sekä hopeaa 2000. World Cupissa hän oli Kuuban voittojoukkueessa 1998 ja 2001. Vuonna 2002 Linares siirtyi ammattilaiseksi Japaniin Chunichi Dragons -joukkueeseen. == Aiheesta muualla == * Linares olympic.org:ssa Luokka:Kuubalaiset baseballpelaajat Luokka:Kuubalaiset olympiavoittajat Luokka:Vuonna 1967 syntyneet Luokka:Elävät henkilöt
Independência total

Independência total ("Täydellinen itsenäisyys") on São Tomé ja Príncipen kansallislaulu. Laulu otettiin käyttöön vuonna 1975 ja sen on kirjoittanut Alda Neves da Graça do Espírito Santo ja säveltänyt Manuel dos Santos Barreto de Sousa e Almeida. ==Sanat portugaliksi== :Kuoro :Independência total, :Glorioso canto do povo, :Independência total, :Hino sagrado de combate. :Dinamismo :Na luta nacional, :Juramento eterno :No pais soberano de São Tomé e Príncipe. :Guerrilheiro da guerra sem armas na mão, :Chama viva na alma do porvo, :Congregando os filhos das ilhas :Em redor da Pátria Imortal. :Independência total, total e completa, :Costruindo, no progresso e na paz, :A nação ditosa da Terra, :Com os braços heróicos do povo. :Kuoro :Trabalhando, lutando, presente em vencendo, :Caminhamos a passos gigantes :Na cruzada dos povos africanos, :Hasteando a bandeira nacional. :Voz do porvo, presente, presente em conjunto, :Vibra rijo no coro da esperança :Ser herói no hora do perigo, :Ser herói no ressurgir do País. :Kuoro :Dinamismo :Na luta nacional, :Juramento eterno :No pais soberano de São Tomé e Príncipe. ==Käännös== :Kuoro :Täydellinen itsenäisyys, :kansan kunniakas laulu; :täydellinen itsenäisyys, :pyhä taistelulaulu. :Dynamismi :kansallisessa taistelussa, :ikuinen vala :São Tomén ja Príncipen vapaalle maalle. :Taistelijat aseettomassa taistelussa, :liekki, joka elää kansan sielussa, :kokoaa saarten pojat :kuolemattoman isänmaan ympärille. :Täydellinen itsenäisyys, täydellinen ja ilman puutetta, :rakentuu edistykselle ja rauhalle, :maailman onnellisimman kansakunnan, :kansan sankarillisin käsin. :Kuoro :Työtä tehden, taistellen, kamppaillen ja voittaen, :käymme eteenpäin jättiläisen askelin :Afrikan kansojen ristiretkellä, :kansallislippumme liehuessa. :Kansan ääni, läsnä oleva, läsnä oleva ja yksi, :on toivon sydämen luja lyönti, :olla sankari hädän hetkellä, :sankari, kun kansakunta herää eloon. :Kuoro :Dynamismi :kansallisessa taistelussa, :ikuinen vala :São Tomén ja Príncipen vapaalle maalle. ==Lähteet== Luokka:Kansallislaulut Luokka:São Tomé ja Príncipen kansallissymbolit